text: কুলাউড়া ব্যবসায়ী কল্যান সমিতির নির্বাচন সম্পন্ন
  সর্বশেষ আপডেট : ৩২ মিনিট ২৩ সেকেন্ড আগে
  ডেইলি সিলেট ডট কম :: প্রকাশিত হয়েছে : মে ১১, ২০১৭ | ৮:৩৫ অপরাহ্ন
  বিশেষ প্রতিনিধি: কুলাউড়া ব্যবসায়ী কল্যান সমিতির নির্বাচনে সভাপতি পদে বদরুজ্জামান সজল ১১৪৬ ভোট পেয়ে পুণরায় ও সম্পাদক পদে সাবেক সম্পাদক মইনুল ইসলাম শামীম ১১৬১ ভোট পেয়ে নির্বাচিত হয়েছেন। ভোট গননা শেষে ১০মে বুধবার রাত ১২ টায় আনুষ্ঠানিকভাবে ফলাফল ঘোষনা করেন প্রিসাইডিং অফিসার উপজেলা মৎস্য কর্মকর্তা সুলতান মাহমুদ। এসময় অন্যান্যের মধ্যে উপস্থিত ছিলেন নির্বাচন পরিচালনা পরিষদের আহ্বায়ক খন্দকার লুৎফুর রহমান, সদস্য সচিব ফিজা এন্ড কোং স্বত্ত্বাধিকারী সিপার উদ্দিন আহমেদ এবং সদস্য সাবেক সভাপতি হাজী মোঃ চেরাগ আলী, সাবেক চেয়ারম্যান এএসএম জামান মতিন, সাবেক পৌর কমিশনার ছানোয়ার আলী ছনু, কুলাউড়া প্রেসক্লাব সভাপতি এম শাকিল রশীদ চৌধুরী, অধ্যক্ষ সৌম্য প্রদীপ ভট্টাচার্য সজল ও বিশিষ্ট ব্যবসায়ী হাজী বদরুল ইসলামসহ কুলাউড়া থানার অফিসারর্স ইনচার্জ মোহাম্মদ শামসুদ্দোহা পিপিএিম, ওসি (তদন্ত) বিনয় ভুষন রায় ও নির্বাচনের সাথে জড়িত কর্মকর্তা-কর্মচারীবৃন্দ।
  কুলাউড়া বালিকা উচ্চ বিদ্যালয় কেন্দ্রে বুধবার সকাল ৯টা থেকে বিকেল ৪টা পর্যন্ত উৎসব মুখর পরিবেশে শান্তিপুর্নভাবে অনুষ্ঠিত নির্বাচনে সভাপতি পদে ২ প্রতিদ্বন্দির মধ্যে অপর প্রতিদ্বন্দি আব্দুস শহীদ ৭০০ ভোট এবং সাধারন সম্পাদক পদে দু'প্রতিদ্বন্দির মধ্যে অপর প্রতিদ্বন্দি পৌর কাউন্সিলার ইকবাল আহমদ শামীম ১০৮৪ ভোট পেয়ে পরাজিত হয়েছেন।
  এছাড়া সমিতির ৩৪ পদের মধ্যে অন্যান্য পদের সহ-সভাপতির ২পদে হাজী রফিক মিয়া ফাতু ৯০০ ও মাওলানা আব্দুল ওয়াহিদ ৭৫৪ ভোট, সহ-সম্পাদকের ২ পদে আব্দুল মোহিত বাবলু ১২৫৫ ও এম. আতিকুর রহমান আখই ১১৬৭, কোষাধ্যক্ষ পদে হাফিজ বদরুল ইসলাম ১৩৪৬, দপ্তর সম্পাদকের পদে হারুনুর রশীদ ভুইয়া ৭০৫, প্রচার ও প্রকাশনা সম্পাদকের পদে মেহেদী হাসান খালিক ১২৪৪, ক্রীড়া ও সাংস্কৃতিক সম্পাদকের পদে পুনরায় নাজমুল বারী সোহেল ১৪৯২ ভোট পেয়ে নির্বাচিত হয়েছেন। এছাড়া ৮ ওয়ার্ডের মধ্যে ১নং ওয়ার্ড সম্পাদক পদে নজরুল ইসলাম, সদস্য পদে রিংকু বর্ধন ও ইমন মিয়া, ২নং ওয়ার্ড সম্পাদক পদে জুনেদ আহমদ, সদস্য পদে অশোক চন্দ ও রিয়াজ উদ্দিন, ৩নং ওয়ার্ড সম্পাদক পদে হাজির আলী, সদস্য পদে শেখ মোঃ আছকর আলী ও কামাল আহমদ, ৪নং ওয়ার্ড সম্পাদক পদে গৌছ মিয়া,সদস্য পদে আব্দুল মান্নান ও হায়দর আলী, ৫নং ওয়ার্ড সম্পাদক পদে মুহিত আহমদ, সদস্য পদে মোঃ এনামুল হক এনাম ও রিংকু বৈদ্য, ৬নং ওয়ার্ড সম্পাদক পদে পুনরায় আব্দুল্ল¬া আল মনি (বিনা প্রতিদ্বন্দিতায়), সদস্য পদে বাচ্চু মিয়া ও নজরুল ইসলাম সোনা, ৭নং ওয়ার্ড সম্পাদক পদে পুনরায় মোঃ সফিকুল ইসলাম জাহেদ, সদস্য পদে আতিকুর রহমান সুলতান ও হাফিজুর রহমান লিটু এবং ৮নং ওয়ার্ড সম্পাদক পদে রাজু আহমদ দুলাল (বিনা প্রতিদ্বন্দিতায়), সদস্য পদে এইচ ডি রুবেল ও আবুল মিয়া নির্বাচিত হয়েছেন। নির্বাচনে ৩৪ টি বিভিন্ন পদে ৮২ জন প্রার্থী প্রতিদ্বন্দিতা এবং মোট ২৫৫৬ ভোটারের মধ্যে ২৩৮০ জন ভোটার নির্বাচনে ভোট প্রদান করেন। নির্বাচনকে সুষ্ট ও নিরপেক্ষ করার স্বার্থে ইউএনও চৌঃ মোঃ গোলাম রাব্বীর নেতৃত্বে কুলাউড়া থানার অফিসার্স ইনচার্জ মোহাম্মদ শামসুদ্দোহা পিপিএিম ও ওসি (তদন্ত) বিনয় ভুষন রায়সহ একদল পুলিশ বাহিনী ভোটকেন্দ্রের সার্বক্ষনিক শান্তিশৃংখলার দায়িত্ব পালন করেন।